**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА РЕДА ЗА УЧРЕДЯВАНЕ НА ТЪРГОВСКИ ДРУЖЕСТВА И УПРАЖНЯВАНЕ ПРАВАТА НА ОБСТВЕНОСТ НА ОБЩИНА ПЛОВДИВ ВЪРХУ ОБЩИНСКАТА ЧАСТ ОТ КАПИТАЛА НА ТЪРГОВСКИТЕ ДРУЖЕСТВА, ПРИЕТА С РЕШЕНИЕ НА ОБЩИНСКИ СЪВЕТ №241 ВЗЕТО С ПРОТОКОЛ №13 от 25.06.2009г., ИЗМЕНЕНА И ДОПЪЛНЕНА С РОС №252/16.06.2011г.**

**ВНОСИТЕЛ: ИНЖ. ИВАН ТОТЕВ – КМЕТ НА ОБЩИНА ПЛОВДИВ**

***Проект***

Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на Наредбата на е-mаil адрес: [pno@abv.bg](mailto:pno@abv.bg) или в деловодството на община Пловдив, пл. „Стефан Стамболов” № 1.

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА РЕДА ЗА УЧРЕДЯВАНЕ НА ТЪРГОВСКИТЕ ДРУЖЕСТВА И УПРАЖНЯВАНЕ ПРАВАТА НА СОБСТВЕНОСТ НА ОБЩИНА ПЛОВДИВ ВЪРХУ ОБЩИНСКАТА ЧАСТ ОТ КАПИТАЛА НА ТЪРГОВСКИТЕ ДРУЖЕСТВА**

**I. Причини, които налагат приемането на Наредба за изменение и допълнение на Наредба за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества** -

Образувано е административно дело № 1762/2018 година на Административен съд-Пловдив по протест на Дилян Пинчев – прокурор при Окръжна прокуратура – Пловдив № 2972/2018 година от 01.06.2018 година във връзка с противоречащи текстове от Наредбата за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества, които противоречат на действащата нормативна уредба .

Съгласно чл. 54а от Закона за общинската собственост /редакция ДВ бр. 54 от 2008 г. / в Общината се създават и поддържат публични регистри за търговските дружества с общинско участие в капитала, за общинските предприятия, за юридическите лица с нестопанска цел и за гражданските дружества, в които участва Общината. Ал. 2 на текста предвижда, че образците на регистрите, редът за воденето и съхраняването им се определят с Наредба на Министъра на регионалното развитие и благоустройството и Министъра на правосъдието. В изпълнение на цитирания текст е издадена посочената по-горе Наредба № 8 от 17.12.2009 г. /ДВ бр. 1 от 05.01.2010 г./ за утвърждаване на образците на актовете за общинска собственост, на досие на имот – общинска собственост и на регистрите, предвидени в Закона за общинската собственост и за определяне реда за съставянето, воденето и съхраняването им.

В тази връзка разпоредбата на чл. 59 от Наредба за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества, **противоречи изцяло на цитираните разпоредби на ЗОС и Наредба № 8 от 17.12.2009 г. /ДВ бр. 1 от 05.01.2010 г**./ за утвърждаване на образците на актовете за общинска собственост, на досие на имот – общинска собственост и на регистрите, предвидени в Закона за общинската собственост и за определяне реда за съставянето, воденето и съхраняването им и следва да бъде изменена.

По отношение разпоредбата на чл. 58, ал. 2, т.3 от Наредбата, същата следва да бъде отменена, тъй като съгласно Приложение № 10 от Наредба № 8 и чл. 29 от същата, регистъра за търговски дружества трябва да съдържа данните, посочени в т. 1-5, тъй като ликвидацията и производството по несъстоятелност са включени в графа 3 на Приложението, респективно данните по т. 2 на чл. 29.

При изработването на проекта на Наредба за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост** – Предвид направеният анализ на досегашното състояние на наредбата се налага необходимостта от приемането наНаредба за изменение и допълнение на от Наредба за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества, а именно отмяна на чл.58, ал.2, т.3 и изменение текста на чл.59 от Наредбата и обявяването й на интернет страницата на Община Пловдив.

**Принципът на обоснованост** – Изготвянето на Наредба за изменение и допълнение на от Наредба за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества е на осн. чл. 26-чл. 28 от ЗНА и чл. 75-чл. 78 от АПК; чл.54а от закона за общинската собственост и Наредба № 8 от 17.12.2009 г. за утвърждаване на образците на актовете за общинска собственост, на досие на имот – общинска собственост и на регистрите, предвидени в Закона за общинската собственост и за определяне реда за съставянето, воденето и съхраняването им.

**Принципите на предвидимост и откритост** са спазени – проектът с мотивите и предварителната оценка на въздействието са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив, проектът с мотивите и предварителната оценка на въздействието, публично са предоставени на заинтересованите лица, като в предложението до Общински съвет Пловдив ще бъдат взети предвид направените предложения и дадените становища.

**Принципът на субсидиарност, пропорционалност и стабилност** – предложените изменения на Наредбата за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества съответстват на нормативния акт от по-висока степен.

При изработване на проекта на Наредбата за изменение и допълнение на Наредба за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества е спазен чл.18а от Закона за нормативните актове, както и разпоредбите на глави II и III от същия. Извършена е  **предварителна оценка на** въздействието на отмяната на чл.58, ал.2, т.3 и изменение текста на чл.59 от Наредбата.

**II. Цел на изменението и допълнението на Наредба за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества**

Целта на приемането на настоящата промяна е отмяната на чл.58, ал.2, т.3 и изменение текста на чл.59 от Наредбата и публикуването на Наредба за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества на интернет страницата на Община Пловдив. По този начин Наредба за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества ще кореспондира на настоящата нормативна уредба и в частност разпоредбите на чл.54а от Закона за общинската собственост и Наредба№8 за утвърждаване на образците на актовете за общинска собственост, на досие на имот – общинска собственост и на регистрите, предвидени в Закона за общинската собственост и за определяне реда за съставянето, воденето и съхраняването им.

**III. Финансови средства, необходими за прилагането на Правилника –**

Не са необходими финансови средства за прилагането на Наредбата.

**IV. Очаквани резултати –** Предотвратяване на възможността Административен съд – Пловдив да постанови решение по АХД № 1762/2017г., с което да отмени нормативния акт в цялост поради констатирано съществено нарушение на Административно-производствените правила

**V. Анализ за съответствие с правото на Европейския съюз**

Предлаганите промени в Наредбата за изменение и допълнение на Наредба за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества са в съответствие с нормативните актове от по-висока степен, както и с тези на европейското законодателство.

Предлаганото изменение и допълнение на Наредба за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

В изпълнение на изискванията на Закона за нормативните актове е извършена предварителна оценка на въздействието на проекта на подзаконовия нормативен акт.

Проектът на подзаконовия нормативен акт е публикуван на официалната страница на Община Пловдив на **01.10.2018г.**

Към публикувания проект е прикачена и предварителната оценка на въздействие на проекта на Наредба за изменение и допълнение на Наредба за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества**.**

**Правни основания:** чл.21, ал.1, т. 23 и ал. 2 от ЗМСМА, във връзка с чл.8, чл. 11, ал. 3, чл. 15 ал. 1 от ЗНА при спазване изискванията на чл.19, чл.20, чл.26 и чл.28 от ЗНА и чл.75, чл.76, чл.77 и чл.79 от АПК.

**ПРОЕКТ ЗА РЕШЕНИЕ:**

**I.** Приема Наредба за изменение и допълнение на Наредба за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества, приета с Решение №241 от 25.06.2009г. на Общински съвет Пловдив, изм. и доп. с Решение №252/16.06.2011г., както следва:

**§1.** Отменя чл.58, ал.2, т.3 от Наредба за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества.

**§2**. Изменя текста на чл.59 от Наредба за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества, както следва:

„Чл. 59. Регистърът се води по образец – Приложение №10 на Наредба №8 от 17.12.2009г. за утвърждаване по образците на актовете за общинска събственост, и на регистрите, предвидени в Закона за общинската собственост, и за определяне реда на съставянето, воденето и съхраняването им“.

**Преходни и заключителни разпоредби**

§ 1.Наредбата за изменение и допълнение на Наредбата за реда за учредяване на търговски дружества и упражняване на правата на собственост на Община Пловдив върху общинската част от капитала на търговските дружества, приета с Решение № 241, взето с протокол № 13 от 25.06.2009г., изм. и доп. Решение № 181, взето с протокол № 16 от 27.05.2010 г., изм. и доп. Решение № 252, взето с протокол № 15 от 16.06.2011 г., изм. и доп. Решение № …., взето с протокол № … от ……………….г., на Общински съвет – Пловдив, влиза в сила от …………………… година.

§ 2. Изпълнението на Наредбата се възлага на кмета на община Пловдив.